cyanic-selkie/wikianc huggingface dataset:
Հեշտոցային արտադրություն
Դաշտանային ցիկլ
Հեշտոցային արտադրության քանակը և բաղադրությունը փոփոխվում է դաշտանային ցիկլի ընթացքում ։ Դաշտանին անմիջապես հաջորդող մի քանի օրվա ընթացքում հեշտոցային արտադրությունը նվազագույնն է, իսկ նրա կոնսիստենցիան թանձր է և կպչուն ։ Մոտենալով ձվազատման օրվան, էստրոգենների քանակի շատացման հետ մեկտեղ նաև ավելանում է հեշտոցային արտադրության քանակը ։ Օվուլյացիայի (ձվազատում) ընթացքում հեշտոցային արտադրություն մոտ 30 անգամ ավելի շատ է քան նրա արտադրությունը դաշտանից անմիջապես հետո ։ Այս ժամանակահատվածում փոխվում է նաև արտադրուկի գույնը և խտությունը՝ դառնալով ավելի անգույն և էլաստիկ կոնսիստենցիայի ։ Ձվազատումից հետո օրգանիզմում սկսում է աճել պրոգեստերոնի մակարդակը, ինչը բերում է հեշտոցային արտադրության նվազման ։ Արտադրուկի կոնսիստենցիան կրկին դառնում է թանձր և կպչուն և սպիտակավուն գույնի ։ Արտադրության քանակը ձվազատման վերջից մինչև հաջորդ դաշտանի վերջը շարունակաբար նվազում է, այնուհետև՝ դաշտանից հետո, նրա քանակը սկսում է կրկին աճել ։
Դաշտանադադար
Դաշտանադադարի հետևանքով առաջացող էստրոգենի քանակի նվազեցման հետևանքով հեշտոցը վերադառնում է նախա-սեռահասունացման տարիքում եղած վիճակի ։ Մասնավորապես բարակում են հեշտոցային հյուսվածքները, դառնում ավելի քիչ էլաստիկ, արյան հոսքը դեպի հեշտոց նվազում է, մակերեսային էպիթելային բջիջները պարունակում են ավելի քիչ գլիկոգեն ։ Գլիկոգենի քանակի նվազեցման հետ մեկտեղ հեշտոցի ֆլորան սկսում է պարունակել ավելի քիչ լակտոբացիլներ և հետևաբար նաև իջնում է միջավայրի թթվայնությունը՝ pH-ը տատանվում է 6,0-7,5-ի սահմաններում ։ Դաշտանադադարի ժամանակ հեշտոցային արտադրության քանակը նվազում է։ Մինչդեռ սա հանդիսանում է նորմալ ֆիզիոլոգիական երևույթ, այն կարող է հանգեցնել հեշտոցային սեռական հարաբերության ժամանակ չորության և ցավի առաջացման ։ Այս ախտանիշները հիմնականում հնարավոր է լինում բուժել հեշտոցային խոնավեցուցիչների/լուբրիկանտների կամ հեշտոցային հորմոնային քսուկների միջոցով ։
Ախտաբանական արտադրություն
Ախտաբանական արտադրություն կարող է առաջանալ բազմաթիվ պատճառներով, ներառյալ վարակները և հեշտոցային ֆլորայի կամ pH-ի ախտաբանական փոփոխություններ։ Հեշտոցային ախտաբանական արտադրությունը կարող է նաև լինել առանց հայտնի պատճառի։ Հետազոտության ընթացքում, երբ կանայք դիմում էին կլինիկա գանգատվելով հեշտոցային արտադրությունից կամ հեշտոցից եկող տհաճ հոտից, պարզ դարձավ, որ նրանցից 34%-ի մոտ առկա էր բակտերիալ վագինոզ իսկ 23%-ի մոտ կար հեշտոցային կանդիդիազ (սնկային վարակ) ։ Պացիենտների 32%-ի մոտ առակ էր սեռական ճանապարհով փոխանցվող ինֆեկցիա՝ քլամիդիոզ, գոնորեա, տրիխոմոնոզ կամ գենիտալ հերպես ։ Հեշտոցային ախտածին արտադրության ախտորոշումը կարող է լինել բավականին դժվար, կարելի է իրականացնել կալիումի հիդրօքսիդի փորձ կամ որոշել հեշտոցային միջավայրի pH-ը։ Երբ ախտաբանական արտադրությունը ուղեկցվում է այրոցով, գրգռմամբ կամ ամոթույքի քորով, ապա դա կկոչվի վագինիտ ։ Դեռահասների և մեծահասակների մոտ հեշտոցային ախտաբանական արտադրության ամենատարածված պատճառները նկարագրված են ստորև։
Բակտերիալ վագինոզ
Բակտերիալ վագինոզը (ԲՎ) վարակ է, որը առաջանում է հեշտոցի նորմալ ֆլորայի փոփոխման հետևանքով, ինչը ազդում է հեշտոցում բնակվող բակտերիաների կազմի վրա ։ Այն հանդիսանում է վերարտադրողական տարիքում գտնվող կանանց մոտ հեշտոցային ախտաբանական արտադրության հիմնական պատճառը՝ դեպքերի մոտ 40-50% ։ ԲՎ-ի դեպքում հեշտոցում նվազում են լակտոբացիլ կոչվող բակտերիաների քանակը, որի հետևանքով շատանում են անաերոբ բակտերիաները՝ Gardnerella vaginalis-ի գերակշռմամբ ։ Այս հավասարակշռության խախտման հետևանքով առաջանում է ԲՎ-ին բնորոշ հատկանիշներով ախտաբանական արտադրություն ։ ԲՎ-ի դեպքում արտադրությունը ունենում է ձկան ուժեղ հոտ, որի պատճառն է հանդիսանում անաերոբ բակտերիաների քանակի շատացումը։ Արտադրուկը սովորաբար նոսր է և մոխրագույն, իսկ երբեմն նաև կանաչ ։ Այն երբեմն ուղեկցվում է միզելու ժամանակ այրոցի զգացումով։ Քորը հազվադեպ է հանդիպում ։ Հեշտոցային ֆլորայի այն փոփոխությունները, որոնք բերում են ԲՎ-ի առաջացման դեռևս լիովին պարզաբանված չեն ։ Այնուամենայնիվ, ԲՎ-ի հետ կապակցված գործոններն են անտիբիոտիկների կիրառումը, չպաշտպանված սեքսը, հոգնան և ներարգանդային սարքերի օգտագործումը ։ Սեքսի դերը ԲՎ-ի մեջ պարզաբանված չէ և ԲՎ-ն չի համարվում ՍՃՓՎ (սեռական ճանապարհով փոխանցվող վարակ) ։ ԲՎ-ի ախտորոշումը կատարվում է առողջապահական ոլորտի մասնագետի կողմից՝ կախված արտադրության տեսքից, որակական հատկանիշներից, pH-ը բարձր 4,5-ից, թելավոր բջիջների առկայություն մանրադիտակով դիտելիս և բնորոշ ձկան հոտի առկայությունը, երբ արտադրությունը խառնում են կալիումի հիդրօքսիդի հետ  ։ Ախտորոշման ոսկե ստանդարտ է հանդիսանում արտադրուկի ներկումը Գրամի եղանակով, որի արդյունքում հայտնաբերվում են լակտոբացիլների քանակի քչացում և գրամ նեգատիվ բազմաթիվ ցուպիկների, ինչպես նաև գրամ փոփոխական ցուպիկների և կոքցիների (cocci) շատացում։ Բակտերիալ վագինոզը բուժվում է բերանացի կամ ներհեշտոցային (ինտրավագինալ) հակաբիոտիկների միջոցով, կամ օրալ կամ ինտրավագինալ լակտոբացիլներով ։
Հեշտոցի սնկային վարակ
Հեշտոցի սնկային վարակը առաջանում է հեշտոցում կանդիդայի (candida albicans) չափից դուրս աճի հետևանքով ։ Սա հանդիսանում է համեմատաբար հաճախ հանդիպող վարակ՝ կանանց 75%-ը կյանքի որևէ հատվածում գոնե մեկ անգամ ունենում են հեշտոցի սնկային վարակ ։ Սնկային վարակի ռիսկի գործոններն են վերջերս հակաբիոտիկների կիրառում, շաքարային դիաբետ, իմունոսուպրեսիա, էստրոգենների քանակի շատացում և որոշ հակաբեղմնավորիչ սարքերի կիրառում՝ ներարգանդային պարույր, դիաֆրագմա կամ սպունգ ։ Կանդիդիազը չի հանդիսանում ՍՃՓՎ։ Սնկային վարակի ժամանակ միշտ չէ, որ առկա է լինում արտադրություն, բայց երբ լինում է, ապա այն անհոտ է, թանձր, սպիտակ և մածուցիկ ։ Հեշտոցի քորը հանդիսանում է կանդիդային վուլվովագինտի ամենատարածված ախտանիշը ։ Կանայք կարող են նաև տառապել այրոցի զգացումից, ցավոտությունից, գրգռումից, միզելիս ցավի զգացումից (օդինուրիա), կամ ցավի առկայությունից սեքսի ժամանակ ։ Կանդիդային վուլվովագինիտի ախտորոշումը իրականացվում է հեշտոցից վերցված նմուշի մանրադիտակային հետազոտությամբ, որի ժամանակ հայտնաբերվում են հիֆերը (սունկ), կամ կատարում են նմուշի ցանքս ։ Կարևոր է նշել․որ վերևում նկարագրված ախտանիշները կարող են հանդիպել նաև այլ հեշտոցային ինֆեկցիաների ժամանակ, ուստի մանրադիտակային ախտորոշումը կամ ցանքսի իրականացումը ախտորոշումը հաստատելու պարտադիր պայման են ։ Բուժումը իրականացվում է ներհեշտոցային կամ օրալ հակասնկային դեղամիջոցներով ։
Տրիխոմոնազ
Տրիխոմոնազը հեշտոցային վարակ է, որը փոխանցվում է սեռական հարաբերության ընթացքում և կապված է հեշտոցային ախտաբանական արտադրության առաջացման հետ ։ Այն կարող է փոխանցվել առնանդամից հեշտոցին, հեշտոցից առնանդամին և հեշտոցից հեշտոցին ։ Տրիխոմոնազի դեպքում արտադրությունը լինում է դեղնականաչավուն ։ Երբեմն այն փրփրոտ է և կարող է ունենալ տհաճ հոտ ։ Այլ ախտանիշներից են հեշտոցում այրոցի զգացումը կամ քորը, ցավը միզարձակման ժամանակ, կամ ցավը սեռական հարաբերության ժամանակ ։ Տրիխոմոնազի ախտորոշումը կատարվում է հեշտոցային արտադրությունը մանրադիտակով զննելիս շարժվող տրիխոմոնադներին հայտնաբերելով ։ Սակայն տրիխոմոնազով կանանց 60-80%-ի մոտ է միայն հայտնաբերվում այս միկրոօրգանիզմը ։ Այլ ախտորոշիչ մեթոդներից են հեշտոցային արտադրության ցանքսը, կամ ՊՇՌ հետազոտությունը, որոնց միջոցով ավելի հավանական է օրգանիզմների հայտնաբերումը ։ Բուժումը միանվագ դեղաչափով օրալ հակաբիոտիկային դեղամիջոցներով է, ավելի հաճախ մետրոնիդազոլ կամ տինդազոլ ։
Քլամիդիա և գոնորեա
Քլամիդիան և գոնորեան նույնպես կարող են առաջացնել հեշտոցային ախտաբանական արտադրություն, սակայն, ավելի հաճախ այս վարակները չեն առաջացնում որևէ ախտանիշ ։ Քլամիդիայի դեպքում հեշտոցային արտադրությունը լինում է թարախային, բայց կարևոր է նշել, որ քլամիդիան դեպքերի 80%-ում չի առաջացնում արտադրություն ։ Գոնորեան նույնպես կարող է առաջացնել թարախային արտադրություն, բայց գոնորեան անախտանիշ է ընդանում դեպքերի 50%-ում ։ Եթե հեշտոցային արտադրությունը ուղեկցվում է կոնքի ցավով, ապա շատ հավանական է, որ առակ է կոնքի բորբոքային հիվանդություն, վիճակ, որի դեպքում բակտերիաները անցել են դեպի վերարտադրողական ուղիներ ։
Այլ պատճառներ
Օտար մարմինները կարող են առաջացնել տհաճ հոտով քրոնիկ հեշտոցային արտադրություն ։ Դեռահասների և մեծահասակների մոտ ամենից հաճախ գտնվող օտար մարմիններն են տամպոնները, զուգարանի թուղթը և սեռական հարաբերության համար օգտագործվող առարկաները ։
Մինչև սեռահասունացումը
Նախա-սեռահասունացման (պրե-պուբերտանտային) տարիքում գտնվող աղջիկները գինեկոլոգի այցելում են հիմնականում գանգատվելով հեշտոցային արտադրությունից կամ տհաճ հոտից ։ Այս տարիքի աղջիկների մոտ հեշտոցային ախտաբանական արտադրության պատճառները տարբերվում են մեծահասակների մոտ հանդիպող պատճառներից, և սովորաբար հանդիսանում են ապրելակերպի գործոններ, ինչպիսին են օրինակ՝ լորձաթաղանթի գրգրռումը կոպիտ օճառներից կամ նեղ հագուստից ։ Այս տարիքի աղջիկների հեշտոցի պատերը բարակ են և ունեն այլ միկրոբիոտա (կապված էստրոգենի քիչ քանակի հետ), ինչպես նաև պրե-պուբերտանտային տարիքի աղջիկների ամոթույքային մազերը սակավ են։ Այս առանձնահատկությունները դարձնում են աղջիկների հեշտոցը ավելի զգայուն տարբեր բակտերիալ վարակների նկատմամբ ։ Բակտերիաները, որոնք պրե-պուբերտանտային աղջիկների մոտ բերում են հեշտոցային ախտաբանական արտադրության առաջացման, տարբերվում են մեծահասակների մոտ հանդիպող բակտերիաներից, դրանք հիմնականում հետևյալն են Bacteroides, Peptostreptococcus, և Candida (սունկ)։
Սա կարող է լինել բերանի կամ կղանքային բակտերիաներով հեշտոցի գաղութացման հետևանք ։ Պրե-պուբերտանտային տարիքի աղջիկների մոտ ախտաբանական արտադրության մեկ այլ պատճառ կարող է հանդիսանալ հեշտոցում օտար մարմնի առկայությունը՝ խաղալիքներ կամ զուգարանի թղթի կտոր ։ Օտար մարմնի առկայության դեպքում արտադրությունը սովորաբար լինում է արյունոտ կամ շագանակագույն ։
Արտաքին հղումներ
Կատեգորիա:Գինեկոլոգիական հիվանդություններ Կատեգորիա:Սեռական առողջություն Կատեգորիա:Բակտերիալ հիվանդություններ Կատեգորիա:Սեռական խանգարումներ Կատեգորիա:Սեռական ճանապարհով փոխանցվող հիվանդություններ
Ռոմանական լեզուներ
Ռոմանական լեզուներ « լատ․ ГОmanus — հռոմեական), հնդեվրոպական լեզվաընտանիքին պատկանող ցեղակից լեզուների խումբ։ Առաջացել են Եվրոպայում հռոմեական նվաճումների հետևանքով (մ․ թ․ ա․ I դ․—մ․ թ․ V դ․) լատ-ի տարածմամբ։ Ռոմանական լեզուներով խոսում է մոտ 500 միլիոն մարդ։ 50-ից ավելի երկրների պետական լեզուներն են։ Ռոմանական լեզուները միմյանց հետ կապված են հատկանիշների այնպիսի ցանցով, որը դժվարացնում է նրանց դասակարգումը։ Առանձնացնում են, սովորաբար, հետևյալ ենթախմբերը․ իբերա-ռոմանական (իսպաներեն, պորտուգալերեն, կատալոներեն), գալա֊ռոմանական (ֆրանսերեն, պրովանսերեն), իտալա-ռոմանական (իտալերեն, սարդիներեն), ռետա-ռոմանական (ֆրիուլերեն, սելվերեն, էնգադիներեն), բալկանա-ռոմանական ռուիներեն, մոլդավերեն, մեգլենառումիներեն, առումիներեն, իստրառումիներեն, դալմաթերեն (վերջինս մեռած լեզու է)։ Ռոմանական լեզուների տարբերակվածությունն առաջին հերթին պայմանավորված է տարբեր երկըրներում լատիներենի հնչյունական համակարգի կրած փոփոխություններով, որոնց հետևանքով առանձին լեզուների ձևաբանությունը նույնպես ենթարկվել է փոփոխությունների (լատ․՝ caballus «ձի», իսպաներեն՝ caballo, իտալ․4 cavallo, ֆրանսերեն՝ cheval, ռում․՝ cal․ լատ․՝ venio «գալիս եմ», իտայ․՝ vendo, պրովանսերեն՝ vende, իսպ4 vendo, ֆրանս․՝ je viens, ռում․՝ v&nd)։ Ռոմանական լեզուների ընդհանրությունները մեծ մասամբ հանգում են ժողովրդական լատիներենին, որի անմիջական շարունակողներն են, և դասական լատիներենին՝ այդ լեզուների դասական գրական լեզվին, որից ժամանակի ընթացքում կատարել են տարբեր տիպի փոխառություններ։ Ռոմանական լեզուների բնորոշ, հատկանիշներից են գոյականի և ածականի քերականական սեռը (արական, իգական), հոդերի գործածությունը (որոշյալ-անորոշ), որոշ բայաժամանակների բաղադրյալ կազմությունը (դերբայով և օժանդակ բայով), լեզուների մեծ մասում հոլովների բացակայությունը ևն։ Ռոմանական լեզուների տարբերությունները պայմանավորված են՝ ա․ ժողովրդական լատիներենի բարբառային տարբերակվածությամբ, բ․ ժողովրդական լատիներենի վրա Եվրոպայի նվաճված ցեղերի ու ժողովուրդների (կելտեր, իբերացիներ, ռետեր և այլն) լեզուների ազդեցությամբ, գ․ ռոմանացված երկրների տարբեր ժամանակներում նվաճված լինելով, դ․ հետագայում տվյալ ժողովուրդների լեզուների վրա այլ նվաճողների (գերմաններ, սլավոններ, արաբներ) լեզուների ազդեցությամբ, ե․ յուրաքանչյուր ժողովրդի պատմության ընթացքի սոցիալ-տնտեսական յուրահատուկ պայմաններով ևն։ Ռոմանական լեզուներով առաջին գրական վկայություններն ունեն տարբեր ժամանակագրություն՝ IX դար (ֆրանս․), X դար (պրովանսերեն, լատիներեն), XI դար (իսպաներեն, սարդիներեն), XII դար (պորտուգալերեն, կատալոներեն), XIII դար (իտալերեն), XV—XVI դարեր (ռումիներեն, մոլդավերեն)։ Ուշ միջնադարից գաղութատիրական նվաճումների հետևանքով ռոմանական լեզուներ (ֆրանսերեն, իսպաներեն, պորտուգալերեն) տարածվել են Աֆրիկայում և Ամերիկայում։ Դառնալով տեղի բնիկների լեզուներ՝ կրել են որոշ փոփոխություններ։
Գրականություն
Կատեգորիա:Ռոմանական լեզուներ Կատեգորիա:Լեզվաընտանիքներ այբբենական կարգով
Կենդանիների տեղաշարժ
Կենդանիների տեղաշարժ (կենդանիների միգրացիա), պայմանավորված նրանց տարածման շրջաններում գոյության պայմանների փոփոխությամբ կամ զարգացման ցիկլի առանձնահատկություններով։ Տարբերում են հորիզոնական (ցամաքում և ջրում) և ուղղաձիգ (լեռներում, հողում, ջրի խորքում, բուսածածկույթում), ակտիվ և պասսիվ, կանոնավոր (սեզոնային կամ օդային) և անկանոն (երաշտի, հրդեհի և այլ դեպքերում) տեղաշարժեր։ Տեղի են ունենում կենդանիների կողմնորոշման (արևով, լուսնով, աստղերով, ջրափերով, լեռների գծագրությամբ, Երկրի մագնիս, դաշտով և այլն) ունակության շնորհիվ։ Տեղաշարժերի ուսումնասիրությունն անհրաժեշտ է կենդանիների արդյունավետ պահպանության և օգտագործման կարգավորման, վնասատուների (օրինակ՝ չվող մորեխ) և վարակիչ հիվանդություններ (թռչնագրիպ և այլն) տարածող կենդանիների դեմ պայքարի համար։
Կենդանիների տեղաշարժման տեսակները
Գոյություն ունեն կենդանիների տեղաշարժման 3 տեսակ՝ աննշան տեղաշարժումներ, չու, քոչ և միգրացիաներ։
Աննշան տեղաշարժումներ
Աննշան տեղաշարժումները հատուկ են հիմնականում փոքր տարածությունների վրա բնակվող և նստակյաց կենսակերպ վարող ցածրագույն կենդանիներին։
Որպես օրինակ կարող է հանդիսանալ սովորակական   պնակիկը, որը  տեղատվության ժամանակ կերակուր  փնտրելու  նպատակով շարժվում է ժայռի իր տեղից, իսկ մակընթացության ժամանակ նորից վերադառնում է իր տեղը։
Չու
Թռչունների մեծամասնությունը չվում են, նախքան իրական ցրտերի հաստատվելը, երբկեր գտնելը դժվարանում է։ Այս կերպ նրանք երբեք հնարավորություն չեն ունենումիմանալ, թե ինչպիսին է ձմեռը իրականում։ Աշնանային միգրացիան սկսվում է անմիջապես ձագերի մեծանալուց հետո, որպեսզինրանք կարողանան դիմանալ միգրացիայի դժվարություներին և խոչընդոտներին։ Ձագերը հետևում են իրենց ծնողներին, որոնքիրենց սովոեցրել են թռչել։ Եվ այսպիսով միգրացիայի հիմնական պատճառը ցրտաշունչ ձմռանից խուսափելը չէ, այլ գարնանընձեռած հնարավորությունից օգտվելը։
Շուրջ հինգ ամիսների ընթացքում՝ սկսած փետրվարից մինչև հունիս, չվող թռչունների մեծամասնությունը վերադառնում է Եվրոպա։ Հետո նրանք բնադրում են և բույն դնելուց ու ձագ հանելուց հետո լքում են Եվրոպան։ Հետաքրքիր է, որ գարնանային չուն առավել արագ է, քան աշնանայինը։  Օրինակ՝ ճահճային եղեգնաթռչնակը, որն ավելի փոքր է, քան ճնճղուկը,  աշնանը չվում է շուրջ 6-7 ամսում, որից հետո նա ձմեռում է 8-10 շաբաթ և գարնանը կրկին վերադառնում է հետ 9-10 շաբաթում։
Քոչ
Քոչը կեր հայթայթելու անհրաժեշտությամբ առաջացած տեղաշարժման տեսակ  է։ Քոչը հատուկ է  երաշտային կամ կիսաերաշտային շրջանների բնակիչներին։ Որոշ  տեսակներ կյանքի ընթացքում միգրացիա է կատարում մի քանի անգամ մյուսները մեկ անգամ։ Կանոնավոր միգրացիաների, քոչերի, և տեղափոխության այլ տեսակների միջև չկան հստակ տարբերություններ։ Բայց դրանք բոլորը միասին  հանդիսանում են  կենդանիների ողջ մնալն ու տարածումը ապահովող հարմարվողական հատկությունների մի մասը։
Գազանների քոչերն ու միգրացիաները տարատեսակ են։ Յուրաքանչյուր տեսակի մոտ դրանք  ունեն իրենց առանձնահատկությունները։ Որոշ կենդանիների մոտ քոչը առաջանում է  ընտանիքի քայքայվելու   շրջանում, երբ նրանց վտարում են ծննդավայրից, ընդ որում ոչ այնքան հեռու վայրեր։
Մյուսների մոտ ամեն տարի՝ էկոլոգիական պայմանների և տարվա եղանակների փոփոխման հետ կապված, երրորդների մոտ ՝ գլխաքանակի  կտրուկ  ավելացման հետևանքով  կատարվում է  գազանների զանգվածային վտարում (նրանք այլևս չեն վերադառնում), և վերջապես չորրորդները պայմանավորված դրանց ապրելակերպի  և կենսաբանական  սովորույթներով ՝օրվա ընթացքում կատարում են պարբերական  տեղաշարժումներ։ Այդ ամենը զգալիորեն բարդացնում է կենսաբանական  գիտության  համար մեծ հետաքրքրություն ներկայացնող ՝  միգրացիաների  ուսումնասիրությունը։
Նոստոկ
Նոստոկ, կապտականաչ ջրիմուռների ցեղ։ Հայտնի է մոտ 50 տեսակ։
Կենսաբանական նկարագիր
Կազմում է տարբեր ձևերի (գնդաձև, ձվաձև, տանձաձև, սալորաձև և այլն) և չափերի (մանրադիտակայինից մինչև 30 սմ տրամագծով) դոնդողանման գաղութներ, որոնց արտաքին մակերևույթը պատված է լորձնային թաղանթով։ Գաղութները չոր վիճակում սև են, իսկ խոնավ ժամանակ՝ ձիթապտղագույն-կանաչ։ Որոշ տեսակներ սկզբնական շրջանում ապրում են հիմնանյութին կպած։ Շատերը քարաքոսերի ֆիկոբիոնտ են։ Համարվում են ազոտյուրացնողներ։ Բազմանում են վեգետատիվ ձևով։
Հայաստանում
ՀՀ-ում՝ 5 տեսակ՝ Բնակվում է քաղցրահամ ջրերում, ջրավազաններում և հողի վրա։
Կիրառում
Մի շարք երկրներում որոշ տեսակներ օգտագործում են սննդի մեջ։
Արտաքին հղումներ
Կատեգորիա:Կապտականաչ ջրիմուռներ
What Do You Mean?
«What Do You Mean?», կանադացի երգիչ Ջասթին Բիբերի երգը։ Այն ներկայացվել է 2015 թվականի օգոստոսի 28-ին՝ որպես նրա «Purpose» անվանումը կրող չորրորդ ստուդիական ալբոմի առաջին սինգլ ։ Երգի հեղինակներն են Ջասթին Բիբերը, Ջեյսոն Բոյդը և MdL-ը։ Երգը գլխավորել է մի շարք միջազգային հիթ շքերթներ, այդ թվում՝ Կանադայի Canadian Hot 100 և Միացյալ Նահանգների Billboard Hot 100 հիթ շքերթները ։
Տեսահոլովակ
Երգի պաշտոնոկան տեսահոլովակը, որի ռեժիսորն է Բրեդ Ֆուրմանը, ներկայացվել է 2015 թվականի օգոստոսի 30-ին MTV Video Music Awards մրցանակաբաշխությունից հետո ։ Տեսահոլովակում նկարահանվել են դերասան Ջոն Լեգուիզամոն և մոդել Քսենիա Դելին ։
Արտաքին հղումներ
Կատեգորիա:2015 սինգլներ Կատեգորիա:Ջասթին Բիբերի երգեր Կատեգորիա:Billboard Hot 100 գլխավորած սինգլներ Կատեգորիա:2015 երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Cyprus Airways
Cyprus Airways՝ խոշորագույն ավիաընկերություններից է Կիպրոսում, թռիչքենրը հիմնականում իրականացնում են 30 ուղղություններով ողջ Եվրոպայում, Մերձավոր Արևելքում և Պարսից ծոցում։ Ավիաընկերությունը հիմնված է Լառնակա միջազգային օդանավակայանում։ Ավիաընկերությունը հիմնադրվել է 1947 թվականի սեպտեմբերի 24-ին։
Չվերթ
2008 թվականի հուլիսի 12-ին ավիաընկերության չվերթը բաղկացած էր հետևյալ ինքնաթիռներից՝
Ժուսիապի
Ժուսիապի (Jussiape), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավկենտրոնական մարզում։ Մտնում է Սեաբրա գավառի կազմի մեջ։ Բնակչությունը կազմում է 11 459 մարդ՝ 2006 թվականի տվյալներով։ Գրավում է 4 523,395 կմ2 տարածք։ Բնակչության խտությունը՝ 21,9 մարդ/կմ²։
Պատմություն
Քաղաքը հիմնադրվել է 1962 թվականի հուլիսի 9-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Էմմանուել Սենյե
Էմմանուել Սենյե (ֆրանս.` Emmanuelle Seigner, ծնվ. 1966 թ. հունիսի 22, Փարիզ), ֆրանսիացի դերասանուհի, մոդել և երգչուհի։ Երեք անգամ ներկայացվել է «Սեզար» մրցանակի։
Կենսագրություն
Էմմանուել Սենյեն ծնվել է հայտնի լուսանկարչի և լրագրողուհու ընտանիքում։ Նրա պապը հայտնի դերասան Լուի Սենյեն է, իսկ քույրը` դերասանուհի Մաթիլդա Սենյեն։ Էմմանուելը սովորել է կաթոլիկական վանական համալիրին կից դպրոցում։ 14 տարեկանում սկսել է մոդելի կարիերան և իր արտաքինի շնորհիվ ձեռք է բերել միջազգային ճանաչում։ Նրա լուսանկարները հայտնվել են բազմաթիվ ամսագրերի շապիկներին։
Էմմանուել Սենյեի կինոդեբյուտը կայացել է 1984 թվականին, երբ նկարահանվել է «Մեդուզաների տարին» կինոնկարում։ 1985 թվականին Ժան Լյուկ Գոդարը նրան նկարահանել է «Խուզարկուն» կինոնկարում ` Ջոնի Հոլիդեյի և Նատալի Բայի հետ միասին։ Իր դերասանական կարիերայի սկզբում Էմմանուել Սենյեն նկարահանվում էր հիմնականում հոգեբանական ֆիլմերում ` «Տարօրինակ հիվանդություն» (1990 թ.), «Ժպիտ» (1994 թ.) և այլն։ 1997 թվականին իր ուժերը փորձել է իր համար նոր ժանրում, նկարահանվելով «Աստվածության հետապնդումը» կատակերգական մելոդրամայում։
1998 թվականին Էմմանուել Սենյեն նկարահանվել է իր առաջին ամերիկյան «ՌՊՄ» կինոնկարում ` կատարելով գլխավոր դերը։ Նույն թվականին նկարահանվել է նաև «Վանդոմյան հրապարակ» կինոնկարում ` Կատրին Դենյովի հետ միասին։ Այս դերի համար Էմմանուելը ներկայացվել էր «Սեզար» մրցանակի։ 2003 թվականին նա «Մարմիններ առևանգողը» կինոնկարում կատարել է գլխավոր դերը։ 2009 թվականին նկարահանվել է իտալա-ամերիկյան «Ջալլո» կինոնկարում։
Դերասանուհու ֆիլմագրությունում շարունակում էին հայտնվել նաև կատակերգություններ` «Նրանք ամուսնացան և ունեցան շատ երեխաներ» (2004 թ.), «Վերջին չորս երգերը» (2007 թ.), «Գաղտնանիշը փոխվել է» (2009 թ.) և այլն։ Որոշ ժամանակ անց նա նկարահանվել է «Սկաֆանդրը և թիթեռը» (2007 թ.) կինոնկարում։ Նույն թվականին նկարահանվել է նաև Էդիթ Պիաֆի մասին պատմող «Կյանքը վարդագույնի մեջ» կինոնկարում։ 2010 թվականին նկարահանվել է «Անհրաժեշտ սպանություն» կինոնկարում, որտեղ նրա խաղընկերը ամերիկացի դերասան Վինսենթ Գալլոն է։
1989 թվականին Էմմանուել Սենյեն ամուսնացել է հայտնի ռեժիսոր Ռոման Պոլանսկու հետ և նկարահանվել նրա «Անմտության եզրին» («Անսանձը» 1988 թ., Հարիսոն Ֆորդի հետ միասին), «Դառը լուսին» (1992 թ., Պիտեր Կոյոտի հետ միասին), «Իններորդ դարպասներ» (1999 թ., Ջոնի Դեփի հետ միասին), «Վեներան մորթիներով» (2013 թ., Մաթյո Ամալրիկի հետ միասին) ֆիլմերում։
Էմմանուել Սենյեն և Ռոման Պոլանսկին ունեն երկու երեխա՝ մեկ դուստր և մեկ որդի։
Ծանոթագրություններ
Կատեգորիա:Ֆրանսիացի դերասանուհիներ Կատեգորիա:Ֆրանսիացի երգչուհիներ Կատեգորիա:Ֆրանսիացի մոդելներ Կատեգորիա:«Սեզար» մրցանակի դափնեկիրներ
Թանգմելիք
Թանգմելիք, հայկական իգական անուն։ Առաջացել է հայերեն թանգ և արաբերեն մելիք բառերից։ Գործածվել է 15-րդ դարում ։
Ծանոթագրություններ
Կատեգորիա:Հայկական իգական անձնանուններ
Օրակարգ խաղաղության համար
Օրակարգ խաղաղության համար, կանխարգելող դիվանագիտություն, խաղաղարարություն և խաղաղապահություն, ավելի հայտնի է որպես «Օրակարգ խաղաղության համար» տերմինով, ՄԱԿ-ի նախկին Գլխավոր քարտուղար Բուտրոս Բուտրոս-Ղալիի՝ 1992 թ. գրված հաշվետվությունն է ՄԱԿ-ի համար : Այնտեղ նա պատասխանում է ՄԱԿ-ի Անվտանգության խորհրդի հարցմանը խաղաղարարության և խաղաղապահության ամրապնդման մասին վերլուծության և խորհրդատվությունների վերաբերյալ: Փաստաթուղթը ներկայացնում է Բուտրոս Բուտրոս-Ղալիի մտորումներն այն մասին, թե ՄԱԿ-ն ինչպես պետք է արձագանքեր Սառը պատերազմից հետո առաջացած հակասություններին:
Ընկալելով խաղաղապահության սահմանափակումները և հատկապես այն փաստը, որ այսպիսի ջանքերը գերակշռող էին 1990-ականներին, ՄԱԿ-ի Անվտանգության խորհուրդը 1992 թվականին առաջին անգամ համաժողով գումարեց երկրների ղեկավարների մակարդակով: 15 անդամները հանդես եկան հայտարարությամբ, որով այդ ժամանակվա Գլխավոր քարտուղարին կոչ արեցին հաշվետվություն գրել հետագա բարեփոխումների հանձնարարականների մասին: Իրենց հայտարարության մեջ նրանք ընդունեցին, որ. Անվտանգության խորհուրդը փաստեց, որ խաղաղապահության շատ քննադատներ առաջարկել են, իսկ որոշ վերջին ձախողումներն էլ փաստել են հետևյալ ակնհայտությունը, որ խաղաղապահությունն առանձին կիրառելիս անբավարար է երկարատև խաղաղության երաշխավորման համար: Բուտրոս Բուտրոս-Ղալին իր պատասխանը ներկայացրեց մի քանի ամիս անց «Օրակարգ խաղաղության համար» հաշվետվության տեսքով: Վերջինումս նա կարևորեց կանխարգելող դիվանագիտության մի շարք հավելյալ գործընթացներ, որոնք միջազգային հանրությունը կարող էր օգտագործել խաղաղապահությունից առաջ կամ միաժամանակ: Նա նաև առաջարկեց հստակ սահմանումներ խաղաղարարության և խաղաղապահության համար և հղում արեց ՄԱԿ-ի Կանոնադրության 7-րդ գլխին՝ ռազմական մասնակցությունն առանց երկու կողմի համաձայնության արդարացնելու նպատակատով : Նախկինում այս հայեցակարգերը պաշտոնապես չէին դարձել քննարկման առարկա ՄԱԿ-ի ղեկավարության կողմից: Համենայն դեպս, «Օրակարգ խաղաղության համար»-ը խաղաղության արդի ընկալման ամենանշանակալի աջակցությունն է ետհակամարտային խաղաղաշինության հայեցակարգի ներկայացման համար: Բուտրոս-Ղալին սահմանում է ետհակամարտային խաղաղաշինությունը որպես «այն կառույցների բացահայտմանն ու օժանդակությանն ուղղված գործողություն, որը կձգտի ամրապնդել խաղաղությունը՝ հակամարտության չվերսկսման նպատակով» : Ետհակամարտային խաղաղաշինության հայեցակարգը հատկապես կարևորվել է խաղաղության ու հակամարտությունների ուսումնասիրությունների ակադեմիական շրջանակներում: Այն ընդունում են մի շարք գիտնականներ, ովքեր առաջարկում են խաղաղության համար շրջանակ, որը կվերաբերի ոչ միայն ֆիզիկական բռնության թաքնված տեսակներին, այլ նաև հասարակության այն հայեցակետերին, որոնք կառուցվածքայնորեն բռնի են և կարող են հանգեցնել կրկին բախման:
Արտաքին հղում
Օրակարգ խաղաղության համար, անգլերեն բնագիր տեքստ
Ծանոթագրություններ
Կատեգորիա:Դիվանագիտություն
Սան Գաբրիել դա Կաշուեյրա
Սան Գաբրիել դա Կաշուեյրա (São Gabriel da Cachoeira), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Ամազոնաս նահանգի հյուսիսային մարզ վարչական մեզոշրջանի մեջ։ Մտնում է միկրո–տնտեսական և վիճակագրական Ռիու Նեգրոյում։ Բնակչությունը կազմում է 40 137 մարդ (2007 թվականի տվյալներով), տարածքը զբաղեցնում է 109 185 կմ², բնակչության խտությանը կազմում է 0,31 մարդ/կմ²։
Քաղաքի հովանավորն է համարվում Արխանգել Գավրիիլը։ Քաղաքի տոնը նշվում է սեպտեմբերի 5–ին։
Պատմություն
Քազաքը հիմնադրվել է 1668 թվականին։
Կատեգորիա:Բրազիլիայի բնակավայրեր Կատեգորիա:Ամազոնաս նահանգի բնակավայրեր Կատեգորիա:1668 թվականին հիմնադրված բնակավայրեր
Վարդան զորավար (զրահագնացք)
«Վարդան զորավար», զրահագնացք, որը 1918 թվականին Հայ-վրացական պատերազմի ժամանակ գրավվել է Հայաստանի կողմից։ Ակտիվ մասնակցություն է ունեցել 1920 թվականի Մայիսյան ապստամբության ժամանակ, որի ժամանակ զրահագնացքի հրամանատարն է եղել Սարգիս Մուսայելյանը։ Զրահագնացքի մեքենայավարը եղել է Աբգար Միքայելյանը (1884 թվականի մարտի 10- 1973 թվականի մարտի 24)։ Զրահագնացքը պատկերված է 1931 թվականին Լենինականում տեղադրված «Մայիսյան ապստամբության հերոսներին» նվիրված քանդակի վրա, որի քանդակագործն է Արա Սարգսյանը ։ Այն կառուցված է բազալտից և գրանիտից և համարվում է ՀԽՍՀ առաջին նշանակալի հուշարձանը ։ Զրահագնացքին են նվիրված բանաստեղծ Եղիշե Չարենցի «Վարդան Զորավար զրահագնացք» պոեմը, որը գրվել է 1925 թվականին ։
Ծանոթագրություններ
Կատեգորիա:Հայաստանի առաջին հանրապետություն
Ալեքսանդր Պանկրատով-Չոռնի
Ալեքսանդր Վասիլևիչ Պանկրատով-Չոռնի (ռուս.` Александр Васильевич Панкратов-Чёрный, իրական ազգանունը` Գուզև (Гузев), ծնվ. 1949 թ. հունիսի 28, Կոնյովո, Ալթայի երկրամաս, ԽՍՀՄ), խորհրդային և ռուսական թատրոնի և կինոյի դերասան, կինոռեժիսոր, բանաստեղծ։ Ռուսաստանի Դաշնության ժողովրդական արտիստ (2009 թ.) :
Կենսագրություն
1968 թվականին Ալեքսանդրն ավարտել է Գորկու թատերական ուսումնարանը և մինչ 1971 թվականն աշխատել է Պենզայի դրամատիկական թատրոնում։ 1976 թվականին ավարտել է ԿՀՊԻ-ի ռեժիսորական ֆակուլտետը (Եֆիմ Ձիգանի արվեստանոց)։ Չոռնի վերջածանցն իր ազգանվանը ավելացրել է, որպեսզի տարբերվի իր ուսանողական ընկերոջից` սցենարիստ և ռեժիսոր Ալեքսանդր Պանկրատովից։
1980-1990-ական թվականներին նկարահանվել է բազմաթիվ ֆիլմերում։ 1997 թվականին ՍՏՍ հեռուստաընկերությունում վարել է «Բալդա» հաղորդումը ։ 1996 թվականին լույս է տեսել նրա բանաստեղծությունների ժողովածուն։ Արժանացել է մի շարք գրական մրցանակների։ ՌԴ գրողների միության անդամ է։
Անձնական կյանքը
Առաջին կինը դերասանուհի Իրինա Սեմիկլետովան էր։ Ներկայումս ամուսնացած է կինոգետ Յուլիա Մոնախովայի հետ։ Որդին` Վլադիմիր Պանկրատովը, դերասան է։
Մասնակի ֆիլմագրությունը
Ռեժիսոր
Դերասան
Ծանոթագրություններ
Կատեգորիա:Անձինք այբբենական կարգով Կատեգորիա:Հունիսի 28 ծնունդներ Կատեգորիա:1949 ծնունդներ Կատեգորիա:Ապրող անձինք Կատեգորիա:Դերասաններ այբբենական կարգով Կատեգորիա:Խորհրդային դերասաններ Կատեգորիա:Ռուս դերասաններ Կատեգորիա:Կինոռեժիսորներ այբբենական կարգով Կատեգորիա:Խորհրդային կինոռեժիսորներ Կատեգորիա:Ռուսաստանի Դաշնության ժողովրդական արտիստներ Կատեգորիա:Ռուսաստանի Դաշնության վաստակավոր արտիստներ Կատեգորիա:ՎԳԻԿ-ի շրջանավարտներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Հեռուստատեսային դերասաններ Կատեգորիա:Ռուս բանաստեղծներ Կատեգորիա:Խորհրդային բանաստեղծներ Կատեգորիա:Բանաստեղծներ այբբենական կարգով
Ֆոքստրոտ
Ֆոքստրոտ (foxtrot, < fox –աղվես և trot – վարգ, արագ քայլ), պարահանդեսային զուգապար։
Պարում են զույգերով։ Ձևավորվել է 1912 թվականին ԱՄՆ–ում, հեղինակ է համարվում ամերիկացի պարող և կատակերգակ Հարր Ֆոքսը։ Առաջին համաշխարհային պատերազմից հետո լայն տարածում է գտել Եվրոպայում։ Պարաձևին հատուկ են մանր, սահուն քայլքը, սինկոպավոր ռիթմը, հավասար շարժումները, որոնք հեշտությամբ ենթարկվում են վարիացիաների։ Գոյություն ունի արագ և դանդաղ ֆոքստրոտ։ Երաժշտական չափը 4/4 է։
1927 թվականին Մեծ Բրիտանիայում առաջացավ ֆոքստրոտի արագ տարատեսակ` «Քուիքթայմ Ֆոքստրոտ և Չառլստոն», միացնելով ֆոքստրոտը չառլստոնի «հարթ քայլերի» հետ։
1930-ական թվականներին ԱՄՆ-ում նորաձև դարձավ ֆոքստրոտի դանդաղ ձևը - «լուսնային» սլոուֆոքս (slowfox)։
1936 թվականին պարը սկսեց դուրս գալ նորաձևությունից, զիջելով տեղը ջիթերբագին, որը սկիզբ դրեց սվինգ ժանրի ժամանակաշրջանին։
Ֆոքստրոտի զարգմացման մեջ մեծ ավանդ են ունեցել այդ ժամանակների հայտնի պարողները։ Շնորհիվ ամերիկացի Մորգանի առաջ է եկել «բաց-սպին շրջադարձը», Անդերսոնը և Ժոզեֆինա Բրեդլին մտածել են «ուղղության փոփոխությունը» և «փետուր քայլը», իսկ Ֆրենկ Ֆորդը - «բարձրակրունկային շրջադարձը»։
Ֆոքստրորտը և այլ պարեր մեծ ճանաչում էին գտել ԽՍՀՄ-ի վաղ ժամանակաշրջանում, նման պարերը ոչ միայն պարում էին սրճարաններում, այլ նաև ներառված էին բեմականացումների մեջ, մասնավորապես Վսևոլոդ Մեյերխոլդի և Նիկոլայ Ֆորեգերի։ Այսպես կոչված «սրճարանային մշակույթի» մայրամուտից հետո ֆոքստրոտը ներկայացվեց ու մեղադրվեց սեքսուալիզմի մեջ և այդպիսով արգելքի տակ դրվեց ։
Ծանոթագրություններ
Կատեգորիա:Պարեր
Լեռնային Արցախ ՖԱ
Լեռնային Արցախ Ֆուտբոլային Ակումբ, հայկական ֆուտբոլային ակումբ Ստեփանակերտ քաղաքից։ Ակումբը հիմնադրվել է 1927 թվականին ։ Հանդես է գալիս Արցախի ֆուտբոլային լիգայում։
Պատմություն
1990-1995 թվականների ընթացքում ակումբը հայտնի է եղել «Արցախ Ստեփանակերտ» անունով։ 1995 թվականից սկսած ակումբը հանդես է եկել Հայաստանի Բարձրագույն խմբում։ Այդ ընթացքում թիմի անունը փոփոխվել է՝ «Ղարաբաղ Երևան»։
1999 թվականին թիմը վերանվանվել է «Ղարաբաղ Ստեփանակերտ»։ 2004 թվականին թիմը դարձել է Հայաստանի Առաջին խմբի փոխչեմպիոն։ Իսկ 2006 թվականին թիմը դարձել է Հայաստանի Բարձրագույն խմբի չեմպիոն։
Վաղ շրջան
Սակայն ուկրաինական Օդեսա քաղաքը ներկայացնող «Չերնոմորեց» ֆուտբոլային ակումբից կրած «2-0» հաշվով պարտությունից հետո թիմը լքել է առաջնությունը։ Իր անդրանիկ հանդիպումը ազգային առաջնությունում արցախյան ֆուտբոլային ակումբը կատարել է 1969 թվականին։ Նույն թվականին ակումբը «Ղարաբաղ» անվան տակ մասնակցել է Անդրկովկասի ֆուտբոլի բաց առաջնությանը, որտեղ հանգրվանել է B թիմում։ Այդ տարում արցախյան ակումբը զբաղեցրել է 17-րդ, իսկ հաջորդ տարի՝ 12-րդ հորիզոնականը։ Բաց թողնելով 1972 թվականի մրցաշարը, 1973 թվականին «Ղարաբաղ»-ը վերադարձել է ֆուտբոլ։ Այդ տարի նա գրավել է 19-րդ հորիզոնականը, որին հաջորդել է հինգամյա ֆուտբոլային դադարը։ 1977 թվականին ակումբը դարձավ հանրապետության ազգային առաջնության չեմպիոն և իրավունք ստացավ մասնակցելու երկրորդ լիգայում։
1979 թվականի առաջնությունում արցախցիները գրավեցին 11-րդ, իսկ 1980 թվականին՝ 4-րդ տեղերը։ Ակումբը վերստին հաջողություններ գրավեց ազգային առաջնությունում 1985 թվականին՝ զբաղեցնելով 5-րդ տեղը։ 1986 թվականին ակումբը ԽՍՀՄ գավաթի խաղարկության մրցաշարին մասնակցելու անհաջող փորձ կատարեց։ Որակավորման փուլի վերջին հանդիպման ընթացքում վերջինիս հակառակորդը Լվովի «Կարպատներ»-ն էր։ Հանդիպումը ավարտվեց ոչ ոքի՝ «1-1» հաշվով, սակայն լրացուցիչ ժամանակում ուկրաինացիները կարողացան առավելության հասնել։ Հանդիպման ընթացքում ակումբի համար կարևոր նշանակություն ունեցավ Ռազմիկ Պետրոսյանը։
Իասու
Իասու (Iaçu), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հյուսիսկենտրոնական մարզում։ Մտնում է Իտաբերաբա գավառի կազմի մեջ։ Բնակչությունը կազմում է 30 278 մարդ՝ 2006 թվականի տվյալներով։ Գրավում է 2 442,840 կմ2 տարածք։ Բնակչության խտությունը՝ 12,4 մարդ/կմ²։
Լեռնային Արցախ ՖԱ
1989 թվականից մինչև մեր օրեր
Հաշվի առնելով լարված էթնիկական հարաբերությունները Անդրկովկասյան տարածաշրջանում՝ ակումբը վերանվանվել է՝ ստանալով «Արցախ» անվանումը։ Այդ անվանումով թիմը մասնակցել է ԽՍՀՄ-ի վերջին երեք բաց առաջնություններին։ Նույն տարվա դեկտեմբերին՝ Ամենայն հայոց կաթողիկոս Վազգեն Ա Բուխարեստցու աջակցությամբ իրականացվել է շրջայց։ Սիրիայում արցախյան ակումբն իր ուժերն է փոչձել «Ասադի»-ի, (1։ 0, 0։ 0), «Օմենմեն»-ի (0։ 0) «ՀՄԸՄ» -ի(1։ 0), ինչպես նաև Սիրիայի երիտասարդական հավաքականի հետ (1։ 2)։ Մեկ տարի անց արցախյան ակումբի ֆուտբոլիստները «3-1» հաշվով Բամակոյում պարտության մատնեցին Մալիի ազգային առաջնության չեմպիոնին և իրենց ուժերը չափեցին ազգային հավաքականի հետ։ Նույն տարում թիմը զբաղեցրեց 4-րդ տեղը առաջնությունում, իսկ 1979 թվականին դարձավ երկրորդ դիզիզիոնի բրոնզե մեդալակիր։
Իասու
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Լեռնային Արցախ ՖԱ
1989 թվականից մինչև մեր օրեր
Արցախյան պատերազմի պատճառով ֆուտբոլային ակումբը չի կարողացել մասնակցել նոր մրցաշրջանին։ Այս շրջանում ակումբի ֆուտբոլիստների մի մասը տեղափոխվեցին հայկական ակումբներ, իսկ մի մասն էլ մեկնեց ռազմաճակատ։ Ռազմաճակատ մեկնած նշանավոր ֆուտբոլիստներից են Վարուժան Բաբայանը, Վլադիմիր Հայրիկյանը, Գրիգոր Աղաջանյանը, Աշոտ Ադամյանը, Լորիս Գրիգորյանը, Սուրեն Հակոբյանը և այլք։
1995 թվականին ակումբ ընդունվում է Հայաստանի Ֆուտբոլի Ֆեդերացի։ Դեբյուտային մրցաշրջանում թիմը գրավեց 7-րդ տեղը։ Դա նորամուտը տոնած թիմի համար լավագույն ցուցանիշ էր։ 1999 թվականին ֆինանսական խնդիրների պատճառով կարճ ժամանակով ակումբը դուրս է մղվել ֆուտբոլային ասպարեզից։ 2000 թվականին ակումբը վերադարձավ ազգային առաջնություն։
Արտաքին հղումներ
Կատեգորիա:Հայկական ֆուտբոլային ակումբներ Կատեգորիա:Ֆուտբոլային ակումբներ ըստ հիմնադրման տարեթվի
Արթուր Ադամյան
Արթուր Արմենի Ադամյան, հայ ֆուտբոլիստ, «Գանձասար» թիմի կիսապաշտպան։
Ակումբային գործունեություն
2008 թվականին խաղացել է «Պատանի» ակումբում (մինչև 17 տարեկանների Հայաստանի ֆուտբոլի պատանեկան հավաքական), որի կազմում հանդես էին գալիս բարձրագույն լիգայի ակումբների պատանիներ։ Մարզիկների մարզավիճակը պահպանելու նպատակով ակումբին հրավիրել էին «Հայաստանի առաջին առաջնություն»։
Դրանից հետո Ադամյանը խաղացել է սմոլենսկի «Դնեպր» ակումբում (ֆուտբոլի երկրորդ դիվիզիա) և «Կրասնոդարի» երիտասարդական հավաքականում։ Այստեղ խաղալու ընթացքում գտնվել է Կալինինգրադի «Բալթիկա» թիմի հետաքրքրության ոլորտում ։ Առաջին դիտումից հետո ակումբի մարզչական խումբը որոշեց Ադամյանի հետ պայմանագիր չկնքել, և հաջորդ հավաքին «Բալտիկա»-ն մեկնեց առանց նրա ։
Որոշ ժամանակ անց դիտարկում է անցել Երևանի «Միկա» ակումբում։ Ադամյանի խաղը դուր եկավ ակումբի մարզչական կազմին, բայց քանի որ ակումբը այդ ժամանակ Կիպրոսում էր, նրանք չկարողացան տեղում Ադամյանի հետ աշխատանքային պայմանագիր կնքել ։ Վերադառնալով Հայաստան՝ «Միկա» ակումբը միաժամանակ պայմանագիր կնքեց Արթուր Ադամյանի և Հենրիկ Հարությունյանի հետ։ Ադամյանի պայմանագիրը կնքվեց 1․5 տարի ժամկետով ։
Անձնական կյանք
Արթուր Ադամյանը նախկին ֆուտբոլիստ, այժմ մարզիչ Արմեն Ադամյանի որդին է և Արտաշես Ադամյանի եղբորորդին։
Ելույթների վիճակագրություն
2013 թվականի փետրվարի 24-ի տվյալներ
Արտաքին հղումներ
Կատեգորիա:Հայ ֆուտբոլիստներ Կատեգորիա:Գանձասարի ֆուտբոլիստներ Կատեգորիա:Միկայի ֆուտբոլիստներ
Պիրիդին
Պիրիդին` վեցանդամանի հետերոցիկլիկ օրգանական միացություն, որը պարունակում է մեկ ատոմ ազոտ։ Նրա հոմալոգները և այլ պիրիդինային հիմքեր առաջին անգամ հայտնաբերվել են ոսկորների չոր թորումից ստացվող յուղի մեջ։
Պիրիդինը անգույն հեղուկ է, բնորոշ անդուր հոտով, խառնվում է ջրի հետ բոլոր հարաբերություններով։ Նա շատ լավ լուծիչ է շատ օրգանկան նյութերի համար։ Նրանում լավ լուծվում են անօրգանական աղերը՝ CuCl2,Cu2Cl2, ZnCl2,HgCl2, AgNO3:
Բացահայտման պատմություն
Պիրիդինը հայտնի էր դեռ ալքիմիկներին, բայց այս նյութը առաջին անգամ ուսումնասիրել է շոտլանդացի քիմիկոս Թոմաս Անդերսոնը 1851 թվականին։ Նա պիրիդինը առաջին անգամ հայտնաբերել է ոսկրերի չոր թորումից, որի արդյունքում ստացվել է անդուր հոտով անգույն հեղուկ։ 1869 թվականին Կերները անձնական նամակ է ուղարկել Կենիցարին, որտեղ առաջարկել է, որ պրիիդինը կարելի է դիտել որպես բենզոլ, որում մեկ СН խումբը փոխարինվում է ազոտով։ Ըստ Կյորների, այդպիսի բանաձևը ոչ միայն բացատրում է պիրիդինի սինթեզը, այլ նաև ցույց է տալիս թե ինչու պիրիդինային հիմքի գլխավոր անդամը ունի 5 ատոմ ածխածին։
Քիմիական և ֆիզիկական հատկություններ
Պիրիդինը անգույն հեղուկ է, բնորոշ անդուր հոտով, խառնվում է ջրի հետ բոլոր հարաբերություններով։ Հալման ջերմաստիճանը՝ -42 °C, եռման՝ 115 °C, d420=0,982:
Պիրիդինը երրորդային ամին է և ունի նկատելի, բայց ոչ շատ ուժեղ հիմնային հատկություններ՝ նա թթուների հետ աղեր է առաջացնում, թթուների անհիդրիդների և տարբեր աղերի և հալոգենիդների հետ միացման տարբեր նյութեր է տալիս։ Միացումը իրականացվում է ազոտի մոտ եղած էլեկտրոնային զույգի միջոցով՝
Ջրածնով առաջացման ժամանակ, ինչպես և ջրածնով պլատինի ներկայությամբ, պիրիդինը վերականգնվում է մինչև հեքսահդրոպիրիդին՝ պիպերիդին.
Նման ձևով միայն պիրիդինը խիտ ծծմբական թթվի հետ 300 °C-ից բարձր տաքացնելիս կարելի է ստանալ պիրիդին-3 սուլֆոնաթթու։ 3-նիտրոպիրիդինը ստացվում է սիլիտրայի և ծծմբական թթվի խառնուրդով 300 °C-ում նիտրացնելու միջոցով։
Ավելի հեշտ է ռեակցիայի մեջ մտնում ալկալիական մետաղների հետ։ Պիրիդինը նատրիումի ամիդի հետ տաքացնելիս հեշտ ստացվում է ά- և γ-ամինոպիրիդիններ (Ա. Ե. Չիչիբաբին). ά-ամինոպիրիդիդինը (հալման ջերմաստիճանը 57,5 °C) կիրառվում է պիրիդինի շատ ածանցյալների ստացման համար, հատկապես նա օգտագործվում է կարևոր սուլֆամիդային դեղանյութ՝ սուլֆիդինի ստացման համար.
Կծու ալկալիները տաքացնելիս պիրիդինի վրա ազդում են նատրիումի ամիդի նման։ Այդ ժամանակ անջատվում է ջրածին և գոյանում է 2 և 4-օքսիպիրիդիններ։ Այս միացությունները կարող են ստացվել նաև համապատասխան ամինոպիրիդիների վրա ազոտական թթվով ազդելով։
Օքսիպիրիդիները նման են ֆենոլներին, նրանք գունավոր ռեակցիա են տալիս երկաթի քլորիդի հետ, լուծվում են ջրային ալկալիներում։ ά- և γ-օքսիպիրիդիները պինդ նյութեր են (ά-օքսիպիրիդինի հալման ջերմաստիճանը 107 °C է, γ-օքսիպիրիդինը՝ 148 °C), նրանք տաուտոմեր ձևով անցնում են կետոմիացությունների՝ պիրիդոնների. Պիրիդինի կարբոնաթթուները կարող են ստացվել պիրիդինի հոմոլոգների և այլ ածանցյալների վրա օքսիդիչներ ազդելով։ 2-մեթիլպիրիդինից (ά-պիկոլին) ստացվում է պիկոլինաթթու։ Նշենք նիկոտինաթթուն (պիրիդին-3-կարբոնաթթուն), հալման ջերմաստիճանը 207 °C է, որը կարելի է ստանալ նիկոտինը ազոտական թթվով օքսիդացնելիս կամ խինոլինաթթվից տաքացնելով։ Այս թթուն վիտամին B-կազմող նյութերի խառնուրդի կարևոր բաղադրիչներից մեկն է։
Կիրառություն
Սուլֆիդինը օգտագործվում է վարաքիչ շատ հիվանդությունների դեմ, հատկապես թոքաբորբի և մենինգիտի ժամանակ։
Անվտանգություն
Պիրիդինը թունավոր է, ազդում է նյարդային համակարգի, մաշկի վրա։
Արտաքին հղումներ
Կատեգորիա:Պիրիդիններ Կատեգորիա:Լուծիչներ
Ուայալա
Ուայալա (Whyalla), քաղաք Ավստրալիայում` Հարավային Ավստրալիա նահանգում։ Գտնվում է Էյր թերակղզու հյուսիսարևելյան մասում, Սպենսեր ծովածոցի հյուսիսային ծովափին (հայտնի է Upper Spencer Gulf անվամբ, այսինքն՝ Սպենսերի Վերին ծովածոց), նահանգի մայրաքաղաք Ադելաիդայից 395 կմ հեռավորության վրա։ Բնակչությունը կազմում է 21 122 մարդ (2006 թվականի մարդահամար), ինչը նրան դարձնում է նահանգի բնակչության թվով երրորդ քաղաքը՝ Ադելաիդայից (ավելի ճիշտ Ադելաիդական քաղաքային ագլոմերացիայից) և Մաունտ-Գամբիրից հետո։
Պատմություն
Ուայալայի պատմությունը կապված է ավստրալիական լեռնահանքարդյունաբերության հսկայի BHP Billiton պատմության հետ։ Ուալան առաջացել է 1901 թվականին, որպես նավահանգիստ Սպենսեր ծովածոցի միջոցով երկաթի հանքաքարը տեղափոխելու համար։ Հանքաքարը այստեղ է բերվել նեղուղի երկաթուղով Միդլեբեկ սարի վրա գտնվող այդ ընկերության հանքերից և նավերով տեղափոխվել է ծովածոցի մյուս ափ՝ Պորտ Պիրի, որտեղ այն օգտագործվել է որպես հոսք կապարի ձուլման պրոցեսում։ Ուայալան քաղաք է դարձել 1920 թվականին, նավահանգիստն ընդարձակվել է և երկաթի հանքաքարը սկսել են ծովով տանել երկրի արևելքում գտնվող Նյուկասլի մետալուրգիական գործարան։
21-րդ դարի սկզբին հանքարդյունաբերությունը Հարավային Ավստրալիայում կրկին վերելք է ապրում, ինչը դրական է անդրադառնում Ուայալայի արդյունաբերական ակտիվության վրա։
Տեսարժան վայրեր
Կենդանաբանների և ստորջրյա լողի սիրահարների կողմից համաշխարհային համբավ ունի Ուայալայի հյուսիս-արևելքում գտնվող Ֆոլս-Բեյի (False Bay) ծովախորշը, որտեղ ամեն ձմեռ (հարավային կիսագունդ) զուգավորման շրջանում հավաքվում են հսկայական ավստրալիական թանաքաձկները ։ Համեմատաբար ոչ մեծ խորություններում թանաքաձկներին կարելի է հետևել ոչ միայն աքվալանգով այլև խողովակով։
Ծանոթագրություններ
Կատեգորիա:Բնակավայրեր այբբենական կարգով Կատեգորիա:Ավստրալիայի քաղաքներ Կատեգորիա:1901 թվականին հիմնադրված բնակավայրեր
Կիմ Ե Ռիմ
Լիմ Կիմ (ի ծնե՝ Կիմ Ե Ռիմ, հանգըլ՝ 김예림, հանջա՝ 金藝琳, ), հարավկորեացի երգչուհի, գործում է «Mystic89» լեյբլի հովանավորությամբ, Togeworl խմբի անդամ։ Նա մասնկացել է «Superstar K3» մրցույթին, երգելով Togeworl խմբում և զբաղեցնելով երրորդ տեղը։ 2013 թվականին առաջնաելույթ է ունեցել, որպես սոլո երգչուհի, նա ավելի հայտնի է իր «All Right» երգով։
Կենսագրություն
Կիմ Ե Րիմը ծնվել է Հարավային Կորեայում։ Ավագ դպրոցում սովորելու համար նա որոշեց գնալ արտասահման և ավարտել է Նյու Ջերսիի «Լեոնիայի ավագ դպրոցը» ։ Այնտեղ սովորելու ընթացքում, նա լսեց Նյու Յորքում կազմակերպված «Superstar K3» երաժշտական լսումների մասին։ Նա կիթառիստ Դո Դաե Յունին առաջարկեց միասին գնալ այնտեղ ։ Նա համաձայնվեց և ստեղծվեց Togeworl խումբը։ Խմբին հաջողվեց անցնել լսումները և նրանք գնացին Սեուլ մրցույթին մասնակցելու համար։ Դուետը բավականին մեծ հաջողություններ ունեցավ ։ Ի վերջո նրանք զբաղեցրեցին երրորդ տեղը ։
Մրցույթից հետո Կիմ Ե Րիմը և Դո Դաե Յունը մնացին Կորեայում, որտեղ նրանք շարունակեցին երաժշտական կարիերան և պայմանագիր կնքեցին Mystic89 լեյբլի հետ ։ Togeworl խումբը թողարկել է իր առաջին երգը 2012 թվականի փետրվարին։ Կիմը Ե Րիմը 2012 թվականի մարտից սկսեց հաճախել Սեուլի Բունդանգ Գու դպրոցը ։
2012 թվականի մարտին Ե Րիմը նկարահանվեց «Լռիր և նվագիր» դրամայում, որի համար թողարկեց «Love U Like U» դուետը Infinite խմբի Կիմ Մյունգ Սուի հետ։
Togeworl խումբը պլանավորել է առաջնաելույթ ունենալ 2013 թվականին, բայց Դո Դաե Յունը վերադարձավ ԱՄՆ, որպեսզի ավարտի ավագ դպրոցը ։ Դրա պատճառով Ե Րիմը որոշեց առաջնաելույթ ունենալ, որպես սոլո երգիչ՝ մինչև Դաե Յունի վերադառնալը ։
2013 թվականի հունիսին, Ե Րիմը թողարկեց «A Voice» մինի ալբոմը, որի գլխավոր երգը կոչվում է «All Right»: Երգը մեծ հաջողություն ունեցավ՝ զբաղեցնելով առաջին հորիզոնականը «Gaon» հիթ շքերթում ։ Սեպտեմբերին թողարկեց «Her Voice» մինի ալբոմը և «Goodbye 20» լիամետրաժ ալբոմը՝ նոյեմբերին։
2015 թվականի ապրիլին, նա թողարկեց «Simple Mind» մինի ալբոմը։ «Awoo» թրեքը միակ քեյ փոփ ժանրի երգն էր, որը ներառվեց «SPIN» ամսագրի «2015 թվականի լավագույն 101 երգերը» ցուցակում, զբաղեցնելով 51-րդ հորիզոնականը ։ «Billboard 20 Best K-Pop Songs of 2015» ցուցակում այդ երգը զբաղեցրել է 8-րդ հորիզոնականը ։
Արտաքին հղումներ
Կատեգորիա:Հարավկորեացի երգչուհիներ Կատեգորիա:Հարավկորեացի դերասանուհիներ Կատեգորիա:21-րդ դարի երգչուհիներ Կատեգորիա:Հարավկորեացի հեռուստատեսային դերասանուհիներ
Ուեյման Ադամս
Ուեյման Ադամս (Wayman Elbridge Adams,, ԱՄՆ, Տեխաս, Օսթին քաղաք), ամերիկացի նկարիչ։
Կենսագրություն
Ծնվել է 1883 թվականի սեպտեմբերի 23-ին, ԱՄՆ-ի Ինդիանա նահանգի Մանսի քաղաքում։
Վաղ տարիքում հետաքրքրվել է նկարչությամբ։ Սովորել է Ինդիանապոլիսի «Herron School of Art and Design դպրոցում»։ Այնուհետև շարունակել է իր ուսումը Ֆլորենցիայում՝ նկարիչ Ուիլյամ Չեյզայի ղեկավարությամբ։
Աշխատելով որպես նկարիչ՝ Ադամսը շատ է ճանապարհորդել։ Որոշ ժամանակ ապրել և աշխատել է Նյու Յորքում, ինչպես նաև Կալիֆոռնիայում։ Հայտնի է դարձել Միացյալ Նահանգների նկարիչների շրջանում հայտնի մարդկանց ոճային դիմանկարների ստեղծման շնորհիվ, որոնց թվում էին նաև քաղաքական ղեկավարները։ Իր արագ դիմանկարային գեղանկարչության շնորհիվ՝ նկարիչների և ուսուցիչների շրջանում ստացել է «Կայծակ» մականունը։ Նրա աշխատանքները հաճախ ավարտվում էին մեկ անգամ նստելուց հետո։
Նկարչի կարիերան ծաղկում էր, իսկ հայտնի մարդկանց նոր դիմանկարները նոր հայտնիություն էին բերում նրան։
Մահացել է 1959 թվականին ԱՄՆ-ի Տեխաս նահանգի Օսթին քաղաքում։ Թաղվել է «Oakwood Cemetery» գերեզմանոցում ։ Ունեցել է կին՝ Մարգարետ Բորուղս Ադամսը (1882-1965), որդի՝ Ուեյման Ս. Ադամս (1924-1981)։
Արտաքին հղումներ
Կատեգորիա:Սեպտեմբերի 23 ծնունդներ Կատեգորիա:1883 ծնունդներ Կատեգորիա:1959 մահեր Կատեգորիա:Ամերիկացի նկարիչներ Կատեգորիա:Նկարիչներ այբբենական կարգով
Հոլի էֆեկտ
Արտաքին հղումներ
Կատեգորիա:Ֆիզիկական էֆեկտներ և երևույթներ Կատեգորիա:Մագնիսականություն
Cute
Cute (ձևավորված ինչպես °C-ute ), ճապոնական այդլ-խումբ բաղկացած 5 աղջիկներից, խմբի պրոդյուսեր Ցունկուն է։ Cute խմբի դեբյուտը տեղի է ունեցել 2007 թվականին և մինչև հիմա նրանց բոլոր սինգլները հայտնվում են Oricon-ի առաջին տասնյակում ։
2005-2006
°C-ute խումբը ձևավորվել է 2005 թվականին բաղկացած յոթ մասնակցից Hello! Project Kids պրոեկտում։ Խմբի ստեղծման մասին պաշտոնական հայտարարվել է 2005 թվականի հունիսի 11-ին։ Այդ ժամանակ °C-ute խմբի անդամներից մի քանիսը մտան Aa!,ZYX և Morning Musume խմբերի կազմի մեջ ինչպես նաև նրանք նկարահանվեցին «Okashi na Daibouken» ֆիլմում Mini Moni մասնակցությամբ ։
2006 թվականի հունվարին խմբին միացավ Կաննա Արիհարան Hello! Pro Egg-ից։
2006 թվականի հոկտեմբերի 31-ին խմբից անսպասելի հեռացավ Մէգումի Մուրակիմին։ Պաշտոնական հայտարարած պատճառն այն էր, որ նա ցանկանում է կենտրոնանալ ուսման վրա ։
2007
Խմբի առաջին սինգլը «Sakura Chirari» հրապարակվել է 2007 թվականի փետրվարի 21-ին։ Առաջին օրը սինգլը հայտնվել է Oricon չարթի 3-րդ հորիզոնականում։ Իրենց դեբյուտի հետ նրանք դարձան ամենաերիտասարդ խմբերից մեկը ։
2007 թվականի դեկտեմբերի 30-ին °C-ute խումբը ստացավ մրցանակ Japan Record Award-ի ժամանակ Լավագույն նորեկներ կատեգորիաում   ։
2008
2008 թվականի վերջին խումբը ստացավ մրցանակ Japan Record Award ժամանակ «Edo no Temari Uta II» երգի համար, նրանք ստացան Gold Award նույնպես որպես տարվա լավագույն աշխատանք սակայն պարտվում են EXILE խմբին ։
2009
2009 թվականի փետրվարին հայտարարվեց, որ Կաննե Արիհարեն դժվարությամբ է ելույթ ունենում ոտնաթաթի մեծ մատի վնասվածքի պատճառով, և բուժման պատճառով նա չի կարող մասնակցել Hello! Project-ին բացի °C-ute-ից։ 2009 թվականի հուլիսին Hello! Project հայտարարեց, որ Կաննան որոշել է հեռանալ և վերադառնալ սովորական աղջկա կյանքի ։
2009 թվականի օգոստոսի 1-ին Hello! Project հայտարարել է, 2009 թվականի հոկտեմբերի 25-ին, որ խմբի աշնանային համերգային շրջագայությունների վերջին համերգին տեղի կունենա Էրիկի Ումեդիի հեռացումը խմբից, նա որոշել էր հեռանալ Hello! Project-ից և նա պլանավորում է դառնալ մոդել։ Էրիկի վերջին համերգը տեղի է ունեցել Օսակեում ։
2010
Հոկտեմբերի վերջին Այրի Սուզուկի հայտնվում է «UP to boy» ամսագրի շապիկին Մայ Վատանաբէի հետ AKB48 խմբից ։
2010 թվականի նոյեմբերի 27-ին Տիսատա Օկաին առաջինը խմբից հանդես եկավ միայնակ սինգլով iTunes-ում ։ Սինգլը մեծ հաջողության հասավ և նրա պարային վիդեոն YouTube-ում հավաքեց մեկ միլիոնից ավելի դիտող ։
2011
Հրապարակվեց °C-ute խմբի 15-րդ սինգլ «Kiss Me Aishiteru»։
Մայիսի 2-ին հրապարակվեց նրանց 16-րդ «Momoiro Sparkling» սինգլը։ Օրիկոնա ամսվա չարթերում սինգլը սկզբից 6-րդ հորիզոնականում էր, հետագայում այն հայտնվեց 17-րդ հորիզոնականում։
Արտաքին հղումներ
Կատեգորիա:2005 հիմնադրված երաժշտական խմբեր Կատեգորիա:Ճապոնացի այդլներ
Բեն Մեզրիչ
Բեն Մեզրիչ (Ben Mezrich, ), ամերիկացի գրող և սցենարիստ։
Կենսագրություն
Բեն Մեզրիչը ծնվել է 1969 թ-ի փետրվարի 7-ին ԱՄՆ Նյու Ջերսի նահանգի Փրիստոն քաղաքում։ 1991 թվականին գերազանցությամբ ավարտել է Հարվարդի համալսարանը՝ մասնագիտանալով հասարակական գիտությունների ոլորտում։ Տասներկու գրքի հեղինակ, իր մի քանի ստեղծագործություններ հրատարակել է Հոլդեն Սքոթ կեղծանունով։
Ամուսնացած է, ներկայում բնակվում է Բոստոնում (Մասաչուսեթս, ԱՄՆ)։
Աշխատանքներ
2002 թվականին Մեզրիչը գրել է «Հարված խաղատանը։ Իրական պատմություն ՄՏԻ վեց ուսանողների մասին, որոնք Լաս Վեգասում հաղթել են միլիոնավոր դոլարներ» (Bringing Down the House: The Inside Story of Six Students who Took Vegas for Millions) գիրքն այն մասին, թե ինչպես են Մասաչուսեթսի տեխնոլոգիական ինստիտուտի ուսանողները բարձրագույն մաթեմատիկայի պրոֆեսոր Միքի Ռոսսի գլխավորությամբ մշակել է համադրություն բլեքջեք թղթախաղում հաղթելու համար և հաջողությամբ իրականացրել են այն Լաս Վեգասի խաղատանը։ 2008 թվականին գիրքն էկրանավորվել է Ռոբերտ Լուկետիչի կողմից, իսկ գլխավոր դերում հանդես է եկել Քևին Սփեյսին ։
2004 թվականին Մեզրիչը հրատարակել է «Այլանդակ ամերիկացիները» (Ugly Americans: The True Story of the Ivy League Cowboys Who Raided the Asian Markets for Millions) գիրքն ամերիկացի Ջոն Մալքոմի մասին, ով աշխատանք է ստացել Հոնկոնգում։ Սակայն գլխավոր հերոսին չի հաջողվում երկար ժամանակ զբաղվել բանկային ներդրումներով․ պարզվում է, որ ղեկավարը համագործակցում է մաֆիայի հետ։